Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 175/12/4401	Komárno, 19.9.2013
EEČ : 2-30-172-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 28.6.2012, spisová značka 1 Pv 175/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 06. marca 2012 v čase o 07.25 hodine v XXXXX na XXXXX bolo majiteľkou domu XXXXX, nar. XXXXX v kuchyni na stole nájdený alobalový papier s obsahom sušenej rastliny zelenej farby ako aj noviny rozložené do formátu A4, na ktorom sa nachádzala sušená rastlina zelenej farby, ktorá patrila jej synovi XXXXX, nar. XXXXX, čím došlo k neoprávnenému prechovávaniu tejto sušenej rastliny zelenej farby, pričom túto rastlinu našiel voľne rastúcu popri ceste v XXXXX smerom na štrkovisko XXXXX a následne pozbieral v lete roku 2011 a uvedenú látku prechovával u seba do 06. marca 2012 do 10.40 hod., pričom vykonanou expertízou v Kriminalisticko - expertíznom ústave Policajného zboru v Bratislave, ulica Sklabinská č. 1 pod č. ČES: PPZ-KEU-BA-EXP-2012/6185 zo dňa 16. mája 2012 bolo zistené, že v danom prípade sa jedná o poskladaný alobal obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 541 mg, a s koncentráciou 2,3% hmotnostných THC obsahujúce 12 mg THC, ktoré množstvo KEÚ PZ považuje za jednu obvykle jednorazovú dávku drogy a poskladaný reklamný leták Kaufland obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 1679 mg, a s priemernou koncentráciou 0,4% hmotnostných THC obsahovalo 7 mg THC, ktorý materiál vzhľadom na nízky obsah THC má na psychiku človeka iba nepatrný vplyv a jeho fajčenie preto nemožno považovať za konzumáciu drogy v pravom slova zmysle, pričom THC je zaradená v zmysle Zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny omamných látok. 

Uznesením prokurátora Okresnej prokuratúry Komárno zo dňa 28.6.2012, spisová značka 1 Pv 175/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Komárno uznesením číslo 1Pv 175/12 - 5 z 28. júna 2012 rozhodol v zmysle ustanovenia §-u 216 odsek 1 Trestného poriadku o podmienečnom zastavení trestného stíhania proti obvinenému XXXXX, stíhanému za prečin nedovolenej výroby omamných a psychotropných látok, jedov a prekurzorov, ich držania a obchodovania s nimi podľa ustanovenia §-u 171 odsek 1 Trestného zákona, pre ktorý mu bolo vznesené obvinenie uznesením povereného príslušníka Okresného riaditeľstva Policajného zboru, Obvodného oddelenia Policajného zboru XXXXX sp. zn. ORP-219/KN-KN-2012 z 31. mája 2012 na tom skutkovom základe, že dňa 06. marca 2012 v čase o 07.25 hodine v XXXXX na ul. XXXXX bolo majiteľkou domu XXXXX, nar. XXXXX v kuchyni na stole nájdený alobalový papier s obsahom sušenej rastliny zelenej farby ako aj noviny rozložené do formátu A4, na ktorom sa nachádzala sušená rastlina zelenej farby, ktorá patrila jej synovi XXXXX, nar. XXXXX, čím došlo k neoprávnenému prechovávaniu tejto sušenej rastliny zelenej farby, pričom túto rastlinu našiel voľne rastúcu popri ceste v XXXXX smerom na štrkovisko XXXXX a následne pozbieral v lete roku 2011 a uvedenú látku prechovával u seba do 06. marca 2012 do 10.40 hod., pričom vykonanou expertízou v Kriminalisticko - expertíznom ústave Policajného zboru v Bratislave, ulica Sklabinská č. 1 pod č. ČES: PPZ-KEU-BA-EXP-2012/6185 zo dňa 16. mája 2012 bolo zistené, že v danom prípade sa jedná o poskladaný alobal obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 541 mg, a s koncentráciou 2,3% hmotnostných THC obsahujúce 12 mg THC, ktoré množstvo KEU PZ považuje za jednu obvykle jednorazovú dávku drogy a poskladaný reklamný leták Kaufland obsahujúci drvený sušený materiál vykazujúci morfologické znaky typické pre rastlinný rod Cannabis - konope s hmotnosťou 1679 mg a s priemernou koncentráciou 0,4% hmotnostných THC obsahovalo 7 mg THC, ktorý materiál vzhľadom na nízky obsah THC má na psychiku človeka iba nepatrný vplyv a jeho fajčenie preto nemožno považovať za konzumáciu drogy v pravom slova zmysle, pričom THC je zaradená v zmysle Zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do II. skupiny omamných látok. 
 
 Podľa ustanovenia §-u 216 odsek 2 Trestného poriadku mu bola stanovená skúšobná doba 12 mesiacov, ktorá začala plynúť dňom právoplatnosti uznesenia dňa 13. júla 2012. 

V zmysle ustanovenia §-u 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj  ďalším  uloženým  obmedzeniam  a  povinnostiam,  prokurátor  rozhodne,  že  sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u obvineného XXXXX uplynula 13. júla 2013. Obvinenému  rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

	Bol zabezpečený odpis z registra trestov, výpis z evidencie priestupkov Obvodného úradu  v XXXXX  a  boli  vyžiadané správy z Mesta XXXXX a z Obvodného oddelenia Policajného zboru XXXXX, či sa obvinený počas skúšobnej doby dopustil priestupku alebo iného protiprávneho konania.

	Bolo zistené, že v priebehu skúšobnej doby viedol riadny život, nedopustil sa žiadneho trestného činu ani priestupku, a negatívne poznatky o ňom nemajú. Možno teda konštatovať, že obvinený viedol riadny život počas celej skúšobnej doby.

	Týmto sú u neho splnené zákonné podmienky vyslovenia, že sa v skúšobnej dobe podmienečne zastaveného trestného stíhania osvedčil.

	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor